Wong cilik iku ora mung mlarat, pendidikane racake uga endhek. Masyarakat akar iku perlu dientasake saka kemlaratan lan kebodohan. Bangsa kita wis merdeka meh telung prapat abad, nanging isih akeh rakyat kang durung bisa ngrasakake wohing kamardikan. Kamangka Indonesia uki negara kang subur loh jinawi, asil bumine warna-warna, mangkono uga hasil tambang lan perairane. Ewadene tenaga kerja kang nganggur saya mundhak cacahe, malah akeh buruh sing padha kena PHK. Lapangan kerja saya susut, kamangka sing butuh gaweyan saya tambah akeh. Tenaga kerja sing nyambutgawe ana mancanegara, amarga anane krisis keuangan global, uga ora sethithik kang padha dilereni lan mulih menyang Indonesia.